Yahoo!

Yahoo! dimulakan pada tahun 1994 oleh dua orang pelajar kolej bernama David Filo dan Jerry Yang. Mereka memulakan Yahoo sebagai satu cara menjejak minat mereka di Internet. Mereka tidak pernah membayangkan bahawa usaha di talian mereka akan menjadi salah satu jenama paling terkemuka di Internet.

Panduan Yahoo dengan pantas menjadi popular sebagai tapak popular bagi mendapati laman Internet berguna. Pada musim luruh 1994, Yahoo mencecah capaian sejuta sehari, iaitu hampir 100 ribu pelawat unik. Kini Yahoo merupakan salah satu laman tertinggi dilawati di internet, menerima melebihi 345 juta pengunjung setiap bulan.

Sepanjang tahun kewujudannya, Yahoo telah melalui beberapa pertukaran muka utama. Anda boleh melihat sejarah bergambar melalui tapak laman WayBackMachine (http://web.archive.org/web/*/http://www.yahoo.com). Yahoo kini berkembang kepada portal talian terbesar, menawarkan semua perkara dari membeli-belah, video, dan siaranpod (podcasts) untuk kewangan, berita, harta tanah, dan persendirian. 

Terdapat pelbagai cara bagi mendedahkan laman Web seseorang pada portal Yahoo. Antaranya adalah:-
 Penyerahan Laman Mobil (Mobile Site Submission)
 Penyerahan Podcast (Podcast Submission)
 Penyerahan Barangan (Product Submission)
 Penyerahan Direktori Yahoo (Yahoo Directory Submission)
 Suapan RSS Media (Media RSS Feeds)
 Jawapan Yahoo (Yahoo Answers)

Kata laluan Yahoo dicuri 
Pada 13 Julai 2012, agensi berita AP melaporkan lebih 450,000 akaun e-mel dan kata laluan Yahoo dicuri berikutan masalah keselamatan dan syarikat itu. Rangkaian Penyumbang Yahoo yang menyimpan fail lama adalah punca kebocoran akaun e-mel dan kata laluan.Yahoo sahkan 450,000 kata laluan pelanggan dicuri
 Pautan luar 
  Ensiklokamus Teknologi Maklumat: Yahoo! secara ringkas
 Laman Rasmi

 Rujukan 

Kategori:Yahoo!
Kategori:Tapak web
Kategori:Syarikat Amerika Syarikat
Kategori:Syarikat yang ditubuhkan pada 1994